Žalvarniniai
Žalvarniniai (Coraciidae) – paukščių šeima, priklausanti žalvarininių paukščių (Coraciiformes) būriui. Ryškių spalvų, keliaujantys paukščiai. Snapas stiprus ir tiesus. Kojos stiprios su laisvais pirštais. Minta dideliais vabzdžais ir smulkiais stuburiniais. Deda 4-6 kiaušinius. Peri 18-19 d. Šeimoje 2 gentys, 12 rūšių. Paplitę Europoje, Azijoje ir Afrikoje. Dauguma rūšių gyvena tropikuose. Lietuvoje aptinkama viena rūšis – žalvarnis (Coracias garrulus).